ang salaming yaon ay isang mayamang hiyas, gintong lantay na pinakintab ng pait, ilang talsik na diamante ang sa mga palamuting bulaklak ay nangasaubod. hindi niya nasang hingin at siya'napahanga ng ialay sa kaniya. ya'ipinagawa kong para sa iyo binay. kung di mo tatangapin ay daramdamin ko at aakalaing isang pagsiphayo. hindi ko maaaring di tangapin ang isang alaalang galing sa iyo maneng; at mamahalin ko sa pagka'galing sa iyo. at ang dalawa gaya ng lahat ng alagad ni kupido ay malaong nagusap ng panay na kahibangan lamang. at bago umalis si maneng ay hinubad ni binay ang tuhog na kampupot at ilinagay sa leeg ng binatang mapalad, at aniya: mamahalin mo ang bulaklak na yan at ingatang maging laging sariwa, hane? siyang papatnubay sa aking mabuting tala. sayang at ang bulaklak ay dagling maluluoy! ang habol ni maneng sa sarili nang siya'nasa ibaba na. kailan ma'si maneng ay may isang himaling ay hindi natatahimik samantalang di napalulugdan ang pita.